Маразыков Турусбек

Маразыков Турусбек (5. 4. 1965-жылы туулган, Ысык-Көл областы, Балыкчы шаары) – тилчи, профессор (1991), филология илимдеринин доктору (2005). КМУнун кыргыз филологиясы жана журналистика факультетин бүтүргөн (1989). Кыргыз Республикасынын Улуттук илимдер академиясынын Тил жана адабият институтунда илимий кызматкер (1989–91), 1991-жылдан Ж.Баласагын атындагы КУУнун кыргыз тил илими кафедрасында окутуучу, ага окутуучу, доцент (2003), кафедра башчысы, кыргыз филологиясы факультетинин деканы. Илимий изилдөөлөрү кыргыз тилинин стилистикасы, коммуникативдик лингвистика, текст таануунун негиздери, синтаксис, кеп маданиятынын теориясына багытталган. 50гө жакын илимий эмгектин автору.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7